તો સ્થાનિક પોલીસની એક ટુકડી સ્ટેશન પણ પહોંચી હતી. ડોગ સ્ક્વોડ અને બોમ્બ સ્ક્વોડ સાથે પોલીસે તપાસ હાથ ધરી હતી અને મુસાફરોના સામાનની પણ તપાસ કરી હતી. જો કે, આ સમગ્ર વાત અફવા સાબિત થઇ હતી. ઉલ્લેખનીય છે કે, નવેમ્બર માસની શરૂઆતમાં જ એક ગુપ્ત રિપોર્ટમાં ગુજરાતમાં ચૂંટણી પહેલાં આતંકી હુમલો થવાની શક્યતાના પણ સમાચાર આવ્યા હતા. વળી ચૂંટણીને જોતાં વિવિધ કેન્દ્રિય મંત્રીઓ, નેતાઓ અને વડાપ્રધાન પણ આવનારા દિવસોમાં રાજ્યની મુલાકાત લેનાર છે. આથી પોલીસ વધુ સતર્ક છે અને આ અજાણ્યા ફોન કોલ મામલે પણ તાત્કાલિક કાર્યવાહી હાથ ધરી છે.